open-index/open-wikipedia-markdown huggingface dataset:
RGTR-Linn 609

D**'RGTR-Linn 609** ass eng regional Express-Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Nidderkuer - Péiteng - Rodange fiert.

D'Linn fiert vu méindes bis samschdes all Stonn, mat zousätzleche Faarten an de Spëtzestonnen; sonndes fiert se all zwou Stonnen.

## Halten op der Linn
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn
* Virum 17. Juli 2022 ass se als **Linn 212** gefuer.

## Kuckt och
* Lëscht vun den RGTR-Buslinnen

## Um Spaweck

All d'Informatioune bezéie sech op de Fuerplang vum 15. Juli 2023
RGTR-Linn 332

D**'RGTR-Linn 332** ass eng interregional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Gréiwemaacher - Wellen - Nëttel fiert.

Fréier si verschidde Faarten an der Stad als deemoleg Linn 130 fortgefuer an da vu Gréiwemaacher aus als 132 virun op Nëttel.

## Halten op der Linn
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn
* 17. Juli 2022 ass se als **Linn 132** gefuer.

## Kuckt och
* Lëscht vun den RGTR-Buslinnen

## Um Spaweck

All d'Informatioune bezéie sech op de Fuerplang vum 17. Juli 2022
RGTR-Linn 108

D**'RGTR-Linn 108** war eng regional Buslinn, déi bis de 16. Juli 2022 am Kader vum RGTR am Optrag vum Ministère fir Mobilitéit an ëffentlech Aarbechten um Trajet Grondhaff - Mëllerdall - Altréier gefuer ass. Zu Altréier hat se Uschloss op déi fréier Linnen 110 an/oder 111.

D'Linn ass vu méindes bis samschdes ongeféier all zwou Stonne gefuer.

## Halten op der Linn
(*D'Nimm vun den Halte si sou uginn, wéi se am offizielle Fuerplang publizéiert waren*.)

## Um Spaweck

All d'Informatioune bezéie sech op de Fuerplang vum 10. Dezember 2017
Lëscht vun den James-Bond-Bicher

Dësen Artikel geet ëm d'Bicher iwwer den James Bond.

## Vum [[Ian Fleming]] ([[28. Mee]] [[1908]] – [[12. August]] [[1964]])
* *Casino Royale* (1953)
* *Live and Let Die* (1954)
* *Moonraker* (1955)
* *Diamonds are Forever* (1956)
* *From Russia with Love* (1957)
* *Dr. No* (1958)
* *Goldfinger* (1959)
* *[[Thunderball]]* (1961)
* *The Spy Who Loved Me* (1962)
* *On Her Majesty's Secret Service* (1963)
* *You Only Live Twice* (1964)
* *The Man with the Golden Gun* (1965) Wéinst dem Doud vum Ian Fleming soll den Kingsley Amis deen net ganz fäerdege Roman zu Enn geschriwwen hunn.
* *For Your Eyes Only. Five Secret Occasions in the Life of James Bond* (1960) dat aus 5 Kuerzgeschichte besteet.. Nämlech *For Your Eyes Only*, *A View to a Kill*, *Quantum of Solace*, *Risico* an *The Hildebrand Rarity*
* *Octopussy* an *The Living Daylights* (1966) am Original. Am Täschebuch ass nach eng drëtt Geschicht derbäikomm *The Property of a Lady*.

## Vum [[Kingsley Amis]] (ënner dem Numm "Robert Markham")
* *Colonel Sun* (1968)

## Vum [[John Gardner]]
* *License Renewed* (1981)
* *For Special Services* (1982)
* *Icebreaker* (1983)
* *Role of Honour* (1984)
* *Nobody Lives Forever* (1986)
* *No Deals, Mr. Bond* (1987)
* *Scorpius* (1988)
* *Win, Lose or Die* (1989)
* *Brokenclaw* (1990)
* *The Man From Barbarossa* (1991)
* *Death is Forever* (1992)
* *Never Send Flowers* (1993)
* *SeaFire* (1994)
* *Cold* (1996) (an der amerikanescher Editioun *Cold Fall*)

## Vum [[Raymond Benson]]

### Romaner
* *Zero Minus Ten* (1997)
* *The Facts of Death* (1998)
* *High Time to Kill* (1999)
* *Doubleshot* (2000)
* *Never Dream of Dying* (2001)
* *The Man with the Red Tattoo* (2002)

### Kuerzgeschichten
* *Blast from the Past*
* *Midsummer Night's Doom*
* *Live at Five*
Arthur Bertemes

Den **Arthur Bertemes** ass e lëtzebuergeschen Handballspiller an -arbitter.

1976 war de Bertemes fir d'éischt am Kader vun der lëtzebuergescher Härenhandballnationalekipp, an huet véiermol an der Nationalekipp gespillt.

## Kuckt och
RGTR-Linn 250

D**'RGTR-Linn 250** ass eng regional Buslinn déi zanter dem 17. Juli 2022 am Kader vum RGTR déi op Optrag vum Ministère fir Mobilitéit an ëffentlech Aarbechten um Trajet Ettelbréck - Jonglënster fiert.

D'Linn fiert vu méindes bis samschdes all Stonn. Sonndes fueren nëmmen e puer Faarten.

## Halten op der Linn
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Kuckt och
* Lëscht vun den RGTR-Buslinnen

## Um Spaweck

* Tracé vun der Linn op geoportail.lu, der offizieller Plattform fir geographesch Donnéeën a Servicer vun der Administration du cadastre et de la topographie.

All d'Informatioune bezéie sech op de Fuerplang vum 7. Juli 2024
RGTR-Linn 258

D**'RGTR-Linn 258** war eng regional Buslinn, déi am Kader vum RGTR bis den 12. Dezember 2021 am Optrag vum Ministère fir Mobilitéit an ëffentlech Aarbechten um Trajet Lëtzebuerg - Rammerech - Bungeref gefuer ass.

D'Linn ass vu méindes bis freides all Stonn a samschdes all zwou Stonne gefuer. Verschidde Faarte sinn nëmme bis op Rammerech gaangen.

## Halten op der Linn
(*D'Nimm vun den Halte si sou uginn, wéi s'am offizielle Fuerplang vum 10. Dezember 2017 publizéiert waren*.)

## Um Spaweck
Sergueï Afanassiev

De **Sergueï Afanassiev**, gebuer den 23. Mäerz 1970, ass e lëtzebuergeschen Handballspiller.

1997 war de Sergueï Afanassiev fir d'éischt am Kader vun der lëtzebuergescher Härenhandballnationalekipp. Hien huet 27-mol an der Nationalekipp gespillt an dobäi 154 Goler geschoss.

Hie war e Spiller vum CHEV Handball Dikrech.

## Kuckt och
Poeckes

**Poeckes** ass de Familljennumm vun ë.&nbsp;a. follgende Persounen:
* Alain Poeckes (* 1983), e lëtzebuergeschen Handballspiller.
* Jean Poeckes, e lëtzebuergeschen Handballspiller.
Jean Poeckes

De **Jean Poeckes** ass e lëtzebuergeschen Handballspiller.

1963 huet de Poeckes eemol fir déi lëtzebuergesch Härenhandballnationalekipp gespillt.

## Kuckt och
Pat Fraley

De **Patrick Howard "Pat" Fraley**, gebuer den 18. Februar 1949 zu Seattle am Bundesstaat Washington, ass en US-amerikanesche Synchronspriecher a Pedagog.

Hien huet ë.&nbsp;a. dem *Krang*, *Casey Jones*, *Baxter Stockman* a villen anere Personnagen an der animéierter Televisiounsserie Teenage Mutant Ninja Turtles vun 1987 seng Stëmm ginn.

## Um Spaweck

* Offiziell Websäit
Geozentrum

De **Geozentrum**, oder den **Äerdmëttelpunkt**, ass de Schwéierpunkt vun der Äerd.

De Begrëff **geozentresch** gëtt a verschidde Naturwëssenschaften fir déi Daten, Berechnungen a Modeller benotzt, déi sech op d'Äerd a be4sonnesch op den Äerdmëttelpunkt bezéien.

## De Geozentrum
D'Äerduewerfläch ass och bei idealem Ubléck op Miereshéicht net op alle Punkte gläich wäit vum Äerdmëttelpunkt ewech, well d'Äerd keng geometresch Kugel ass. Villméi kann d'Äerdfigur ongeféier mat engem Rotatiounsellipsoid besser beschriwwe ginn. Den Duerchmiesser vun der Äerd, deen iwwer 12.700 Kilometer ass, ass dofir tëscht de Polen ongeféier 42&nbsp;km méi kleng wéi den Duerchmiesser um Equator. Nach méi genee gëtt d'Äerdfigur duerch de Geoid beschriwwen.

## Geozentresch Daten
*Geozentresch* charakteriséiert dat fir d'Astronomie an d'Geodesie gënschtegst Bezuchssystem um Äerdschwéierpunkt respektiv am Zentrum vum Äerdellipsoid. Am Géigesaz dozou kennt een:
* topozentresch: op de Standpunkt vum Observeur bezunn (*griech.* τόπος, „d'Plaz“), also zum Schluss fir all Miessunge a Sënnesadréck,
* baryzentresch: op den Äerd-Mound-Schwéierpunkt bezunn; et bedeit deelweis och de Schwéierpunkt vum Planéitesystem, z.&nbsp;B. fir d'Atomzäitskala TAB (*temps atomique barymetrique*)
* heliozentresch: op de Sonnemëttelpunkt bezunn, dee sech vum Schwéierpunkt vum Planéitesystem ëm 0,5 bis 1,7 Sonneradien ënnerscheed.
* galaktesch (galaktozentresch): bezunn op d'Gravitatiounszentrum vun der Mëllechstrooss (vun eis zirka 35.000 Liichtjoer ewech).
* inertial: op ee net acceleréiert, net rotéierendes Koordinatesystem an engem dëser 5 méiglechen Zentren bezunn.

Am *[[Geozentrescht Koordinatesystem|geozentresche Koordinatesystem]]* gemoossen Daten sinn ënner anerem:
* all Berechnunge vu Satellittebunnen, Rakéiten an äerdnoe Raumsonden,
* déi meescht Berechnunge vu Stärekoordinaten ("Visuell Stäreplazen"),
* geozentresch Koordinate vun en ettlech dausend globale Vermiessungspunkten (och karteesesch Koordinate genannt)
* geozentresch Breeten, déi sech vu geographesche Breeten ëm bis zu 0,2° oder 20&nbsp;km ënnerscheeden.

Déi geozentresch a bary- respektiv heliozentresch Richtungn no Himmelskierper ënnerscheede sech jee no hirer Distanz. Bei Planéite kënnen et Wäerter bis 180° sinn (z.&nbsp;B. bei Sonnendäischtert oder Venustransit), bei noe Stäre bis 0.7" (Parallax vu Alpha Centauri).

## Dat geozentrescht Weltbild
Dat *[[Geozentrescht Weltbild]]* betrëfft een aneren Aspekt vum Wuert. Et ass d'Deitung vun astronomeschen Evenementer aus der Siicht vun engem Observateur op der Äerd, deenen hir Gréisst géigeniwwer der Sphär (Himmelskugel) als bal Null ugesi gëtt. Dofir kann dee System souwuel *geozentresch* am ieweschte Sënn wéi och *topozentresch* sinn.

Dat geozentrescht Weltbild war vun der Antik bis an d'Renaissance verbreet a gouf am 17. Joerhonnert vum heliozentresche Weltbild ofgeléist.

## Kuckt och

* Topozentrum
* Philosophie
* Äerdkär
* Geschicht vun der Astronomie
* Galileo Galilei
* Landvermiessung
* Satellittegeodesie
Geozentresch Breet

D**'geozentresch Breet** (meeschtens mat&nbsp;ψ (*psi*) bezeechent) vun engem Punkt op der Äerduewerfläch ass an de Geowëssenschaften de Wénkel, deen d'Verbindungsstreck vum Äerdmëttelpunkt zu deem Punkt mam Equatorplang aschléisst.

Dogéint ass d'geographesch Breet (mat *B*, β (*beta*) oder φ (*phi*) bezeechent) ëm bis zu 0,19&nbsp;Grad méi grouss wéi d'geozentresch Breet, well si sech op d'Normal zum Äerdellipsoid bezitt. D'geozentresch Breet leeft net onbedingt duerch den Äerdzentrum, mä wéinst der Äerdofplattung ëm bis zu 22&nbsp;km derlaanscht.

D'maximal Wénkeldifferenz *B* − ψ vun 0,19° ass um 45.&nbsp;Breedegrad op, wärend déi béid Breeten um Equator an op de Polen iwwereneestëmmen.

## Kuckt och

* Ellipsoidesch Breet

## Um Spaweck
* Ënnerscheet tëscht geozentrescher a geographescher Breet
Tom Majerus

Den **Tom Majerus**, gebuer den 2. November 1975, ass e lëtzebuergeschen Handballspiller.

1997 war de Majerus fir d'éischt am Kader vun der lëtzebuergescher Härenhandballnationalekipp. Hien huet 111-mol an der Nationalekipp gespillt an dobäi 300 Goler geschoss.

Hie war e Spiller vum HC Bierchem.

Den Tom Majerus ass den Zwillingsbrudder vum Handballspiller Mike Majerus.

## Kuckt och
Jean-Claude Altmann

De **Jean-Claude Altmann** ass e lëtzebuergeschen Handballspiller.

1975 war de Jean-Claude Altmann fir d'éischt am Kader vun der lëtzebuergescher Härenhandballnationalekipp. Hien huet zweemol an der Nationalekipp gespillt.
## Kuckt och
Kevin Auger

De **Kevin Auger**, gebuer den 22. Dezember 1986, ass e lëtzebuergeschen Handballspiller.

2012 war de Kevin Auger fir d'éischt am Kader vun der lëtzebuergescher Härenhandballnationalekipp. Hien huet dräimol an der Nationalekipp gespillt an dobäi 2 Goler geschoss.

Hie war e Spiller vum HB Käerjeng.

## Kuckt och
Patrick Augustin

De **Patrick Augustin**, gebuer den 13. Mäerz 1981, ass e lëtzebuergeschen Handballspiller.

2001 war de Patrick Augustin fir d'éischt am Kader vun der lëtzebuergescher Härenhandballnationalekipp. Hien huet 4-mol an der Nationalekipp gespillt an dobäi 11 Goler geschoss.

Hie war e Spiller vum CHEV Handball Dikrech.

## Kuckt och
Verlängerten Ellipsoid

Als **verlängerten** oder **prolaten Ellipsoid** gëtt e spezielle Rotatiounsellipsoid bezeechent, dee bei enger Rotatioun vun enger Ellips ëm hir grouss Achs entsteet. Seng Polachs ass also méi laang wéi säin Equatorduerchmiesser. E Beispill fir déi spëndelaarteg Form ass de Rugbyball.

De verlängerten Ellipsoid ass d'Géigestéck vum ofgeplatten Ellipsoid, deen d'Reegelform vun der Äerd a vun alle gréissere Planéiten duerstellt. Verlängert Ellipsoiden hu kaum eng praktesch Bedeitung, se sinn awer fir e puer Aspekter vun der Gläichgewiichts- an der Potentialtheorie interessant.

Iwwerraschenderweis hunn am Ufank vum 18. Joerhonnert franséisch Gradmiessunge vum Picard, Cassini a Philippe de La Hire erginn, datt d'Äerdfigur een zum Pol verlängerte Kierper wier. Den Isaac Newton hat awer duerch e Gedankenexperiment bewisen, datt d'Zentrifugalkraaft vun der Äerdrotatioun eng Expansioun vum Equator bewierke misst. De Planéit Jupiter dee séier rotéiert, hätt och eng däitlech ofgeplatt Form. De Feelschluss mat dem ëm 0,9&nbsp;% ze laange Polduerchmiesser huet sech spéider als Folleg vu klenge systematesche Moossfeeler an als eng Anomalie an der Äerdkuuscht erausgestallt.

D'Sträitfro "ofgeplatt oder verlängert" tëscht der Londoner an der Paräisser Akademie gouf definitiv eréischt mat de franséischen Expeditiounen an de Peru an a Lappland (1735–1741) zu Gonschte vun der Ofplattung entscheet, déi sech mat 1,00304 erginn hat. De reellen, mat der Satellittegeodesie ermëttelte Wäert ass 1,00298.

## Kuckt och

* Äerdvermiessung
* Referenzellipsoid
* dräiachsegen Ellipsoid

## Literatur
* Karl Ledersteger: *Astronomische und Physikalische Geodäsie.* (= Jordan-Eggert-Kneissl (Hrsg.): *Handbuch der Vermessungskunde.* Band V) J. B. Metzler, Stuttgart 1969, S. 55 f. (§12, *Wichteg Gradvermiessungsaarbechten*).
* Wolfgang Torge: *Geodesy*. de Gruyter, Berlin 2001, Kap. 1.3.2 *The Ellipsoidal Earth Model*, S. 7–10.
Aniset

**Aniset** ass de Familljennumm vun ë.&nbsp;a. follgende Persounen:
* Emile Aniset, e lëtzebuergeschen Handballspiller.
* Jean Aniset (* 1934), e lëtzebuergesche Liichtathleet.
Eilean Donan

**Eilean Donan** ("Donnán-Insel") ass eng kleng Insel, am Weste vun de Schotteschen Highlands, do wou de Loch Duich, de Loch Long an de Loch Alsh zesumme kommen. S'entsteet bei Flut a se läit ronn 1 Kilometer baussent dem Duerf Dornie. Se gëtt vun enger Buerg dominéiert déi e beléift Motiv fir Filmer a Fotoen ass.

D'Insel gouf no engem keltesche Märtyrer an Hellege genannt, dem Donnán vun Eigg (gestuerwen 617), deen do eng Kierch gestëft soll hunn, ma vun där haut keng Spuere (méi) ze fanne sinn. D'Buerg gouf am 13. Joerhonnert opgeriicht, iwwer d'Joerhonnerten ausgebaut a vergréissert, ier se 1719 zerstéiert gouf. Zanter se am fréien 20. Joerhonnert restauréiert gouf, verbënnt eng Foussbréck d'Insel mam Festland.
## Biller

Eilean Donan castle - 95mm.jpg|D'Insel mat der Buerg
Eilean Donan aerial.jpg|Loftvue vun Eilean Donan

## Um Spaweck
Grand Prix de Denain 1976

Déi **18. Editioun vum [[Grand Prix de Denain]]** gouf den 20. Abrëll 1976 gefuer. D'Course gouf vum Belsch Walter Planckaert gewonnen.

## Generalklassement

## Um Spaweck
*
Grand Prix de Denain 1972

Déi **14. Editioun vum [[Grand Prix de Denain]]** gouf de 4. Abrëll 1972 gefuer. D'Course gouf vum Belsch Gustaaf Van Roosbroeck gewonnen.

## Generalklassement

## Um Spaweck
*
Route 66

D**'Route 66** war eng 2.451 Meilen (3.945&nbsp;Kilometer) laang Strooss vun Chicago, am Illinois, queesch duerch aacht US-Bundesstaaten, op Santa Monica/LA, a Kalifornien. Si war vun 1926 un, als "US Highway 66" mat eng vun den éischten duerchgängegen a befestegte Stroosseverbindunge bis op d'amerikanesch Westküst, an tëscht den 1930er- an den 1960er-Joren déi wichtegst Ost-West-Verbindung vun de Vereenegte Staaten. Si gëtt alt *America's Mother Road* genannt.

Well se vill Kéieren hat an eespuereg war, gouf se wéinst dem ëmmer méi héijen Autostrafic aus- an ëmgebaut; schlussendlech gouf hiren Tracé duerch am Ganze fënnef Autobunnen, sougenannt *Interstate Highways* (I-55, I-44, I-40, I-15 an I-10), ersat. De 27.&nbsp;Juni&nbsp;1985 gouf den *U.S.&nbsp;Highway&nbsp;66* vun der *American Association of State Highway and Transportation Officials* deklasséiert.

D'Strooss gouf eng éischt Kéier iwwer hir Transportfunktioun eraus bekannt, wéi se 1941 als Motiv an der Verfilmung vum John Steinbeck sengem Roman *The Grapes of Wrath* mam John Ford, mam Henry Fonda an der Haaptroll, geholl gouf. De Bobby Troup huet de Song *Get Your Kicks on Route Sixty Six* geschriwwen, dee mam Nat King Cole publizéiert gouf an dono vum Chuck Berry, de Rolling Stones, Depeche Mode a villen anere Museker interpretéiert gouf.

Déi Stécker vun hirem Tracé, déi haut nach erhale sinn, hu sech zanter den 1960er Jore lues a lues zu enger Touristenattraktioun entwéckelt, net zulescht wéinst den opfällege Gebaier (Bensinnsstatiounen, Motellen, Restauranten, asw.) laanscht de Wee.

## Literatur
* Michael Wallis, *Route 66: The Mother Road, Griffin* (2008) ISBN 0-312-28161-7
* Holger Hoetzel, *Route 66: Straße der Sehnsucht*, Ullstein; (1992) ISBN 3-550-06558-2
* Tom Snyder, *Route 66: Traveler's Guide and Roadside Companion* Griffin (2000) ISBN 0-312-25417-2

## Um Spaweck
Grand Prix de Denain 1977

Déi **19. Editioun vum [[Grand Prix de Denain]]** gouf den 12. Abrëll 1977 gefuer. D'Course gouf vum Fransous Robert Mintkiewicz gewonnen.

## Generalklassement

## Um Spaweck
*
Deslandres (Moundkrater)

Den **Deslandres** ass en Aschlagkrater am Süde vun der viischter Moundsäit um südleche Rand vum Mare Nubium, ëstlech vum Krater Pitatus an nordwestlech vum Krater Walter.

Et ass e Rankbierg mat engem Duerchmiesser vun iwwer 200 Kilometer, deen trotzdeem wéinst der staarker Erosioun net extra opfälleg ass.

An sengem Zentrum leien d'Krateren Hell a Lexell.

De Krater krut 1948 vun der I.A.U. den Numm vum franséischen Astronom Henri-Alexandre Deslandres zougesprach.

## Um Spaweck
* Deslandres op The-Moon Wiki
* De Krater Deslandres läit uewen an der Mëtt
Pitatus (Moundkrater)

De **Pitatus** ass en Aschlagkrater am Südweste vun der viischter Moundsäit, um südleche Rand vum Mare Nubium. Westlech dovu läit dee méi klenge Krater Hesiodus.

De Kraterrand ass staark erodéiert, an dat Bannenzegt vu Lava iwwerschwemmt a flaach, bis op d'Rille vum **Rimae Pitatus** déi konzentresch laanscht de Rand lafen.

De Krater gouf 1935 vun der I.A.U. nom italieeneschen Astronom a Mathematiker Pietro Pitati genannt.

## Um Spaweck
* Pitatus op The-Moon Wiki
* Spektrum.de: Amateurfoto vum Pitatus a Wurzelbauer
* De Krater Pitatus läit ënne riets
Dolores O'Riordan

**D'Dolores Mary Eileen O'Riordan** [dəˈlɔɹəs oʊˈɹɪəɹdən], gebuer de 6. September 1971 zu Ballybricken bei Limerick (Irland), a gestuerwen de 15. Januar 2018 an engem Hotel zu London, war eng iresch Sängerin an Instrumentalistin. Si gouf als Leadsängerin an der Rockgrupp The Cranberries bekannt.

## Liewen
D'Dolores gouf als jéngst vu siwe Kand vum Terence an Eileen O'Riordan gebuer an ass zu Ballybricken an der Grofschaft Limerick opgewues wou et an d*'Laurel Hill Coláiste FCJ*-Schoul gaangen ass.

D'Dolores O'Riordan war vun 1990 bis 2003 a vun 2009 un erëm d'Frontsängerin a Haaptinstrumentalistin vun de *Cranberries*. Si huet e puermol mat anere Kënschtler zesummegeschafft, sou z.&nbsp;B. mam Zucchero, Luciano Pavarotti an Jam & Spoon, ier se 2003 hir Solocarrière ugefaangen huet. An de Joren 2001, 2002 an 2005 ass si um Chrëschtconcert am Vatikan an 2006 um Chrëschtconcert zu Monte Carlo opgetrueden. Hiren éischte Soloalbum *Are You Listening?* koum 2007 eraus a gouf weltwäit méi wéi 300.000-mol verkaf.

D'O'Riordan gouf 1994 mam Don Burton, dem fréiere Tourmanager vun Duran Duran bestuet a si kruten dräi Kanner: Taylor Baxter, Molly Leig an Dakota Rain. D'Koppel huet sech am September 2014 getrennt.

D'O'Riordan huet 2004 d'Titelmelodie „Ave Maria“ am Film The Passion of the Christ gesongen.

Am Joer 2008 war d'Dolores O'Riordan eng vun den zéng Laureate vum European Border Breakers Awards (EBBA), déi am Kader vun Marché international de l'édition musicale zu Cannes fir hir Succèsen am Ausland ausgezeechent goufen.

Den 10. November 2014 gouf si um Fluchhafen vu Shannon kuerz festgeholl, nodeem s'op engem Transatlantik-Fluch eng Stewardess blesséiert an duerno op e Polizist gespaut an e blesséiert hat. Am Dezember 2015 huet si sech um Geriicht zu Ennis schëlleg bekannt; hiren Affekot huet erkläert, datt si den Ament vum Virfall an engem ganz schlechte psycheschen Zoustand war.

Fir d'lescht war d'O'Riordan an enger Kooperatioun mat Andy Rourke a Olé Koretsky ënner dem Numm „D.A.R.K.“ bedeelegt, engem Nofolleg-Projet vun der New Yorker Band „Jetlag“.

## Discographie als Solokënschtlerin
### Alben
* 2007: *Are You Listening?*
* 2009: *No Baggage*

### Singles
* 2007: *Ordinary Day*
* 2007: *When We Were Young,* just als Promosingle, well déi zoustänneg Plackefirma Sanctuary Records kuerz virun der Publikatioun Faillite gaangen ass.
* 2009: *The Journey*
* 2013: *Senza Fiato* feat. Negramaro

## Um Spaweck

*  an der *Internet Movie Database*
Carlo Barbaglia

De **Carlo Barbaglia** ass e lëtzebuergeschen Handballspiller.

1976 war de Barbaglia fir d'éischt am Kader vun der lëtzebuergescher Härenhandballnationalekipp. Hien huet néngmol an der Nationalekipp gespillt an dobäi 4 Goler geschoss.

## Kuckt och
Alain Baustert

Den **Alain Baustert** ass e lëtzebuergeschen Handballspiller.

1973 war de Baustert fir d'éischt am Kader vun der lëtzebuergescher Härenhandballnationalekipp. Hien huet 53-mol an der Nationalekipp gespillt an dobäi 96 Goler geschoss.

## Kuckt och
Hesiodus (Moundkrater)

Den **Hesiodus** ass en Aschlagkrater am Südweste vun der viischter Moundsäit um südleche Rand vum Mare Nubium, westlech vum Krater Pitatus.

De Kraterrand ass staark erodéiert, an dat Bannenzegt vu Lava iwwerschwemmt a flaach. Nordwestlech vum Rand fänkt d**'Rima Hesiodus** un, déi a südwestlecher Richtung am Palus Epidemiarum nërdlech vum Capuanus leeft.

De Krater gouf 1935 vun der I.A.U. nom anticke griicheschen Dichter Hesiod genannt.

## Um Spaweck
* Ënne riets läit de Krater Hesiod
Gérard Ben Guigui

De **Gérard Ben Guigui** ass e lëtzebuergeschen Handballspiller.

1970 war de Ben Guigui fir d'éischt am Kader vun der lëtzebuergescher Härenhandballnationalekipp. Hien huet 33-mol an der Nationalekipp gespillt an dobäi 42 Goler geschoss.

Vun 1991 bis 1996 war hien och den Haapttrainer vun der Lëtzebuerger Härenhandballnationalekipp.

## Kuckt och
Benick

**Benick** ass de Familljennumm vun ë.&nbsp;a. follgende Persounen:
* Georg Benick (1901–1992), en däitschen Entomolog.
* Erny Benick, e lëtzebuergeschen Handballspiller.
* Ludwig Benick (1874–1951), en däitschen Entomolog an Enseignant.
Barbaglia

**Barbaglia** ass de Familljennumm vun ë.&nbsp;a. follgende Persounen:
* Carlo Barbaglia, e lëtzebuergeschen Handballspiller.
* Giuseppe Barbaglia (1841–1910), en italieenesche Moler.
* Mario Barbaglia, en italieeneschen Designer.
Ricky Bentz

De **Ricky Bentz**, gebuer den 13. September 1987, ass e lëtzebuergeschen Handballspiller.

2006 war de Bentz fir d'éischt am Kader vun der lëtzebuergescher Härenhandballnationalekipp. Hien huet 8-mol an der Nationalekipp gespillt an dobäi 3 Goler geschoos.

Hie war e Spiller vum HB Esch.

## Kuckt och
Sandro Berettini

De **Sandro Berettini**, gebuer den 8. Dezember 1976, ass e lëtzebuergeschen Handballspiller.

1998 war de Berettini fir d'éischt am Kader vun der lëtzebuergescher Härenhandballnationalekipp. Hien huet zweemol an der Nationalekipp gespillt an dobäi ee Gol geschoss.

Hie war e Spiller vum HB Diddeleng.

## Kuckt och
Mercator (Moundkrater)

De **Mercator** ass en Aschlagkrater am Südweste vun der viischter Moundsäit tëscht dem Mare Nubium an dem Palus Epidemiarum, südëstlech vum Krater Campanus an nërdlech vum Capuanus.
De Kraterrand ass erodéiert an den Zentrum ass flaach.

De Krater gouf 1935 vun der I.A.U. nom Kartograph a Mathematiker Gerhard Mercator genannt.

## Um Spaweck
* Mercator auf The-Moon Wiki
* De Mercator läit ënne lénks
Marco Bettendorff

De **Marco Bettendorff** ass e lëtzebuergeschen Handballspiller.

1978 war de Bettendorff fir d'éischt am Kader vun der lëtzebuergescher Härenhandballnationalekipp. Hien huet 49-mol an der Nationalekipp gespillt an dobäi 120 Goler geschoss.

## Kuckt och
Capuanus (Moundkrater)

De **Capuanus** ass en Aschlagkrater am Südweste vun der viischter Moundsäit, um südleche Rand vum Palus Epidemiarum, südlech vum Krater Mercator a westlech vum Krater Cichus.
De Kraterrand ass staark erodéiert an dat Bannenzegt vu Lava iwwerschwemmt.

De Krater gouf 1935 vun der I.A.U. nom italieeneschen Astronom Francesco Capuano Di Manfredonia genannt.

## Um Spaweck
* Moundkaart Nr 111: De Krater Campanus läit uewen an der Mëtt
René Bianchi

De **René Bianchi** ass e lëtzebuergeschen Handballspiller.

1957 huet de Bianchi eemol fir déi lëtzebuergesch Härenhandballnationalekipp gespillt.

## Kuckt och
Jean-Pierre Bertoldo

De **Jean-Pierre Bertoldo** ass e lëtzebuergeschen Handballspiller op der Golkipp-Positioun.

1963 war de Bertoldo fir d'éischt am Kader vun der lëtzebuergescher Härenhandballnationalekipp. Hien huet zweemol an der Nationalekipp gespillt.

## Kuckt och
Mike Herrmann

De **Michael "Mike" Herrmann**, gebuer den 8. Juni 1971 zu Diddeleng, ass e lëtzebuergeschen Handballspiller op der Golkipp-Positioun.

1991 war den Herrmann fir d'éischt am Kader vun der lëtzebuergescher Härenhandballnationalekipp. Hien huet 63-mol an der Nationalekipp gespillt.

Hie war e Spiller vum HB Diddeleng.

## Kuckt och
Canton de Brioude

De **Canton de Brioude** ass eng franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.

## Gemengen am Kanton
* Beaumont
* Bournoncle-Saint-Pierre
* Brioude
* Chaniat
* Cohade
* Fontannes
* Lamothe
* Lavaudieu
* Paulhac
* Saint-Géron
* Saint-Laurent-Chabreuges
* Vieille-Brioude
Canton du Puy-en-Velay-2

De **Canton du Puy-en-Velay-2** ass eng franséisch administrativ Andeelung am Arrondissement Puy-en-Velay, am Departement Haute-Loire an der Regioun Auvergne-Rhône-Alpes.

## Gemengen am Kanton
* Le Puy-en-Velay
* Aiguilhe
* Chadrac
* Chaspinhac
* Le Monteil
* Polignac
Canton de Sainte-Florine

De **Canton de Sainte-Florine** ass eng franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.

## Gemengen am Kanton
* Agnat
* Autrac
* Auzon
* Azérat
* Blesle
* Chambezon
* Champagnac-le-Vieux
* Chassignolles
* Espalem
* Frugerès-les-Mines
* Grenier-Montgon
* Lempdes-sur-Allagnon
* Léotoing
* Lorlanges
* Saint-Étienne-sur-Blesle
* Saint-Hilaire
* Saint-Vert
* Sainte-Florine
* Torsiac
* Vergongheon
* Vézézoux
Campanus (Moundkrater)

De **Campanus** ass en Aschlagkrater am Südweste vun der viischter Moundsäit tëscht dem Mare Nubium an dem Palus Epidemiarum, südëstlech vum Krater Hippalus an nordwestlech vum Krater Mercator.

Den eppes méi onreegelméisseg geformte Kraterrand ass wéineg erodéiert an ass am Zentrum zimmlech flaach, en huet awer och Terrassen.

De Krater gouf 1935 vun der I.A.U. nom italieenesche Mathematiker an Astronom Campanus vun Novara genannt.

## Um Spaweck
* Moundkaart Nr 94: De Krater Campanus läit lénks an der Mëtt
Canton du Velay volcanique

De **Canton du Velay volcanique** ass eng franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.

## Gemengen am Kanton
* Alleyras
* Arlempdes
* Bains
* Barges
* Le Bouchet-Saint-Nicolas
* Le Brignon
* Cayres
* Costaros
* Cussac-sur-Loire
* Lafarre
* Landos
* Ouides
* Pradelles
* Rauret
* Saint-Arcons-de-Barges
* Saint-Christophe-sur-Dolaison
* Saint-Étienne-du-Vigan
* Saint-Haon
* Saint-Jean-Lachalm
* Saint-Paul-de-Tartas
* Séneujols
* Solignac-sur-Loire
* Vielprat
Hippalus (Moundkrater)

Den **Hippalus** ass en Aschlagkrater am Südweste vun der viischter Moundsäit tëscht dem Mare Humorum an dem Mare Nubium, südlech vum Agatharchides an nordwestlech vum Krater Campanus.

De Krater ass vun der Lava vum Mare iwwerschwemmt, am südwestlechen Deel ass de Kraterrand dowéinst vollstänneg verschwonnen.

Duerch de Krater an ëstlech dovu lafen a grousse Béi d'Rillesystemer vum **Rimae Hippalus** déi der Krëmmung vum Mare Humorum-Rand nolafen. Eng vun den Haaptrille leeft dobäi duerch den Zentrum vum Krater.

De Krater gouf 1935 vun der I.A.U. nom anticke griichesche Séifuerer Hippalos genannt.

## Um Spaweck
* De Krater Hippalos läit ganz lénks an der Mëtt
Canton d'Amiens-2

De **Canton d'Amiens-2** ass eng franséisch administrativ Andeelung am Arrondissement Amiens, am Departement Somme an der Regioun Hauts-de-France.

## Gemengen am Kanton

* en Deel vun Amiens
* Allonville
* Bertangles
* Cardonnette
* Coisy
* Montonvillers
* Poulainville
* Querrieu
* Rainneville
* Saint-Gratien
* Villers-Bocage
Erny Benick

Den **Erny Benick** ass e lëtzebuergeschen Handballspiller.

1946 war de Benick fir d'éischt am Kader vun der lëtzebuergescher Härenhandballnationalekipp. Hien huet 11-mol an der Nationalekipp gespillt.

## Kuckt och
Agatharchides (Moundkrater)

Den **Agatharchides** ass en Aschlagkrater am Südweste vun der viischter Moundsäit um nordëstleche Rand vum Mare Humorum, ëstlech vum Krater Gassendi an nërdlech vum Krater Hippalus. De Kraterrand ass onreegelméisseg a ganz staark erodéiert, den Zentrum ass zimmlech flaach.

De Krater gouf 1935 vun der I.A.U. nom griichesche Geograph Agatharchides genannt.

Duerch den Zentrum vum Niewekrater *Agatharchides P* leeft d'Moundrill **Rima Agatharchides**.

## Um Spaweck
* Moundkaart 93: Agatharchides-Kratere uewe riets
Czekanowicz

**Czekanowicz** ass de Familljennumm vun ë.&nbsp;a. follgende Persounen:
* Anna Czekanowicz (* 1952), eng polnesch Autorin an Iwwersetzerin.
* Henri Czekanowicz, e lëtzebuergeschen Handballspiller.
Canton d'Abbeville-1

De **Canton d'Abbeville-1** ass eng franséisch administrativ Andeelung am Arrondissement Abbeville, am Departement Somme an der Regioun Hauts-de-France.

## Gemengen am Kanton

* en Deel vun Abbeville
* Agenvillers
* Bellancourt
* Buigny-Saint-Maclou
* Canchy
* Caours
* Domvast
* Drucat
* Forest-l'Abbaye
* Forest-Montiers
* Gapennes
* Grand-Laviers
* Hautvillers-Ouville
* Lamotte-Buleux
* Millencourt-en-Ponthieu
* Neufmoulin
* Neuilly-l'Hôpital
* Nouvion
* Noyelles-sur-Mer
* Ponthoile
* Port-le-Grand
* Sailly-Flibeaucourt
* Le Titre
* Vauchelles-les-Quesnoy
Canton d'Abbeville-2

De **Canton d'Abbeville-2** ass eng franséisch administrativ Andeelung am Arrondissement Abbeville, am Departement Somme an der Regioun Hauts-de-France.

## Gemengen am Kanton

* en Deel vun Abbeville
* Acheux-en-Vimeu
* Arrest
* Béhen
* Boismont
* Bray-lès-Mareuil
* Cahon
* Cambron
* Eaucourt-sur-Somme
* Épagne-Épagnette
* Ercourt
* Estrébœuf
* Franleu
* Grébault-Mesnil
* Huchenneville
* Mareuil-Caubert
* Miannay
* Mons-Boubert
* Moyenneville
* Quesnoy-le-Montant
* Saigneville
* Saint-Valery-sur-Somme
* Tœufles
* Tours-en-Vimeu
* Yonval
Longueau

**Longueau** ass eng franséisch Gemeng am Departement Somme an der Regioun Hauts-de-France.

## Biller

Mairiedelongueau.JPG|D'Märei.
Longueau-plaque tournante+rotonde.JPG|D'Rotonde an d'Dréischeif.
Longueau, Somme, Fr, bibliothèque Jacques Prévert.jpg|Bibliothéik *Jacques-Prévert*.
Centre Social Longueau.JPG|Centre social SNCF.
Longueau, Somme, Fr, CCAS et autres.jpg|CCAS a sozial Ariichtungen.
Longueau, Somme, Fr, école Paul Baroux.jpg|D'Schoul *Paul-Baroux*.
Ecole André Mille.JPG|D'Schoul *André-Mille*.
Ecole Maternelle Louis Prot.JPG|D'Spillschoul *Louis-Prot*.
Longueau, 80-Fr, collège Frédéric Joliot-Curie.jpg|Collège *Frédéric-Joliot-Curie*.
Eglise paroissiale Saint-Médard.JPG|D'Kierch *Saint-Médard*.
Stade E. Noël.JPG|Stadion *Emile-Noël*.
Espace culturel Picasso.JPG|Espace culturel *Pablo-Picasso*.
Salle André Mille.JPG|Sall *André-Mille*.
Salle Daniel Ferry.JPG|Sall *Daniel-Ferry*.
Salle Denis Papin.JPG|Sall *Denis-Papin*.
Salle La Renaissance.JPG|Sall *La Renaissance* (zerstéiert am Januar 2018).


## Um Spaweck
Crush?!

**Crush?!** ass e lëtzebuergeschen A-Capella-Chouer, deen am Joer 2017 op Initiativ vum Dirigent Andy Loor a mat Hëllef vum Institut européen de chant choral (INECC) gegrënnt gouf. Am Kader vun individuellen Auditioune goufen am Laf vum Joer 2017 11 Sängerinnen a Sänger an ee Beatboxer selektionéiert, fir e modernen, amerikaneschen A-Capella-Gesanksgenre zu Lëtzebuerg anzeféieren.

## Um Spaweck
* www.crush.lu
* Crush op Facebook
Heraclitus (Moundkrater)

Den **Heraclitus** ass en Aschlagkrater am Süde vun der viischter Moundsäit, ëstlech vum Krater Maginus a südwestlech vum Krater Licetus.
De Krater ass zimmlech dacks iwwerlagert, sou datt den éischte Krater knapps nach ze gesinn ass. De südwestlechen Deel gëtt vum *Heraclitus D* iwwerlagert, de Rescht schéngt an zwee gedeelt ze sinn, méiglecherweis mat Brochstécker vun engem Zentralbierg.

De Krater gouf 1935 vun der I.A.U. nom griichesche Philosoph Heraklit vun Ephesos genannt.

## Um Spaweck
* Moundkaart 126: Heraclitus-Krateren uewe riets
Maginus (Moundkrater)

De **Maginus** ass en ale Moundkrater am südlechen Héichland vun der viischter Moundsäit südëstlech vum bekannten Tycho-Krater.
De baussenzege Kraterrand ass staark erodéiert mat Iwwerlagerungen, déi vu spéideren Aschléi stamen. Den Zentrum ass flaach.

De Krater gouf 1935 vun der I.A.U. nom italieenesche Mathematiker an Astronom Giovanni Antonio Magini genannt.

## Um Spaweck
* Maginus op The-Moon Wiki
* Moundkaart 126: De Krater Maginus läit uewen an der Mëtt
* Spektrum.de: Amateurfoto Tycho a Maginus
Lamotte-Brebière

**Lamotte-Brebière** ass eng franséisch Gemeng am Departement Somme an der Regioun Hauts-de-France.

## Um Spaweck
Giovanni Antonio Magini

Den **Giovanni Antonio Magini**, gebuer den 13. Juni 1555 zu Padua, a gestuerwen den 11. Februar 1617 zu Bologna, war en italieeneschen Astronom, Philosoph a Mathematiker.

De Magini huet bis zum Joer 1579 zu Bologna Philosophie studéiert, spéider hat hie sech awer mat der Astronomie beschäftegt. 1582 huet hie seng Aarbecht *Ephemerides coelestium motuum* publizéiert, déi dann e Joer méi spéit an d'Italieenescht iwwersat gouf.

De Magini gouf 1588 Professer fir Mathematik op der Universitéit Bologna.

Am Joer 1592 hat hien *De Planis Triangulis* publizéiert, an där hien d'Benotze vum Quadrant beschriwwen huet, an 1607 huet hien dunn d'astrologesch Aarbecht *De astrologica ratione* publizéiert.

De Magini huet och en Atlas vun Italien (*Atlante geografico d'Italia*) gemaach, deen awer eréischt 1620 vu sengem Jong publizéiert gouf.

1935 gouf de Moundkrater Maginus no him genannt.

ItaliaMagini.JPG|Atlas vum Magini
Magini - De astrologica ratione, ac vsu dierum criticorum, seu decretoriorum, 1607 - 155308.jpg|*De astrologica ratione*, 1607
Lex Closter

De **Lex Closter** ass e lëtzebuergeschen Handballspiller.

1959 war de Closter fir d'éischt am Kader vun der lëtzebuergescher Härenhandballnationalekipp. Hien huet eemol an der Nationalekipp gespillt.

## Kuckt och
Carlo Castagna

De **Carlo Castagna** ass e lëtzebuergeschen Handballspiller.

1979 war de Castagna fir d'éischt am Kader vun der lëtzebuergescher Härenhandballnationalekipp. Hien huet 14-mol an der Nationalekipp gespillt an dobäi 13 Goler geschoss.

## Kuckt och
Aubigny (Somme)

**Aubigny** ass eng franséisch Gemeng am Departement Somme an der Regioun Hauts-de-France.
## Biller

Aubigny (8).JPG|D'Kierch *Sainte-Colombe*.
Aubigny (2).JPG|Monument aux morts.
Aubigny (6).JPG|Entrée vum Kierfecht.


## Um Spaweck
Canton des Deux Rivières et Vallées

De **Canton des Deux Rivières et Vallées** ass eng franséisch administrativ Andeelung am Arrondissement Yssingeaux, am Departement Haute-Loire an der Regioun Auvergne-Rhône-Alpes.

## Gemengen am Kanton
* Saint-Didier-en-Velay
* Saint-Pal-de-Mons
* Saint-Victor-Malescours
* Sainte-Sigolène
* La Séauve-sur-Semène
Canton d'Emblavez-et-Meygal

De **Canton d'Emblavez-et-Meygal** ass eng franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.

## Gemengen am Kanton
* Beaulieu
* Chamalières-sur-Loire
* Lavoûte-sur-Loire
* Malrevers
* Mézères
* Le Pertuis
* Queyrières
* Rosières
* Saint-Étienne-Lardeyrol
* Saint-Hostien
* Saint-Julien-Chapteuil
* Saint-Pierre-Eynac
* Saint-Vincent
* Vorey
Canton de Gorges de l'Allier-Gévaudan

De **Canton de Gorges de l'Allier-Gévaudan** ass eng franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.

## Gemengen am Kanton
* Auvers
* La Besseyre-Saint-Mary
* Chanaleilles
* Chanteuges
* Charraix
* Chazelles
* Cubelles
* Desges
* Esplantas-Vazeilles
* Grèzes
* Langeac
* Monistrol-d'Allier
* Pébrac
* Pinols
* Prades
* Saint-Arcons-d'Allier
* Saint-Bérain
* Saint-Christophe-d'Allier
* Saint-Julien-des-Chazes
* Saint-Préjet-d'Allier
* Saint-Vénérand
* Saugues
* Siaugues-Sainte-Marie
* Tailhac
* Thoras
* Venteuges
Canton du Mézenc

De **Canton du Mézenc** ass eng franséisch administrativ Andeelung an den Arondissementer Puy-en-Velay an Yssingeaux am Departement Haute-Loire an der Regioun Auvergne-Rhône-Alpes.

## Gemengen am Kanton
* Alleyrac
* Chadron
* Le Chambon-sur-Lignon
* Champclause
* Chaudeyrolles
* Les Estables
* Fay-sur-Lignon
* Freycenet-la-Cuche
* Freycenet-la-Tour
* Goudet
* Lantriac
* Laussonne
* Mazet-Saint-Voy
* Le Monastier-sur-Gazeille
* Montusclat
* Moudeyres
* Présailles
* Saint-Front
* Saint-Martin-de-Fugères
* Salettes
* Les Vastres
Canton du Plateau du Haut-Velay granitique

De **Canton du Plateau du Haut-Velay granitique** ass eng franséisch administrativ Andeelung an den Arondissementer Brioude, Puy-en-Velay an Yssingeaux am Departement Haute-Loire an der Regioun Auvergne-Rhône-Alpes.

## Gemengen am Kanton
* Allègre
* Beaune-sur-Arzon
* Berbezit
* Bonneval
* La Chaise-Dieu
* La Chapelle-Bertin
* La Chapelle-Geneste
* Chomelix
* Cistrières
* Connangles
* Craponne-sur-Arzon
* Félines
* Jullianges
* Laval-sur-Doulon
* Malvières
* Monlet
* Roche-en-Régnier
* Saint-Georges-Lagricol
* Saint-Jean-d'Aubrigoux
* Saint-Julien-d'Ance
* Saint-Pal-de-Chalencon
* Saint-Pal-de-Senouire
* Saint-Pierre-du-Champ
* Saint-Victor-sur-Arlanc
* Sembadel
* Varennes-Saint-Honorat
Alfraganus (Moundkrater)

Den **Alfraganus** ass e klengen Aschlagkrater am opgerappten Héichland südwestlech vum Mare Tranquillitatis op der viischter Moundsäit.

E läit tëscht de Krateren Delambre am Nordwesten an dem onreegelméisseg geformten Zöllner am Süden.

Den *Alfraganus* ass kreesronn a schosselfërmeg. Hien huet e schaarfe Grat ouni opfälleg Erosiounsspueren.

## Um Spaweck
* De Krater Alfraganus am "Digital Lunar Orbiter Photographic Atlas of the Moon"
* Moundkaart 78: Den Alfraganus läit an der Mëtt
Canton du Pays de Lafayette

De **Canton du Pays de Lafayette** ass eng franséisch administrativ Andeelung am Brioude am Departement Haute-Loire an der Regioun Auvergne-Rhône-Alpes.

## Gemengen am Kanton
* Ally
* Arlet
* Aubazat
* Blassac
* Cerzat
* Chassagnes
* Chastel
* Chavaniac-Lafayette
* Chilhac
* La Chomette
* Collat
* Couteuges
* Cronce
* Domeyrat
* Ferrussac
* Frugières-le-Pin
* Javaugues
* Jax
* Josat
* Lavoûte-Chilhac
* Lubilhac
* Mazerat-Aurouze
* Mazeyrat-d'Allier
* Mercœur
* Montclard
* Paulhaguet
* Saint-Austremoine
* Saint-Beauzire
* Saint-Cirques
* Saint-Didier-sur-Doulon
* Saint-Georges-d'Aurac
* Saint-Ilpize
* Saint-Just-près-Brioude
* Saint-Préjet-Armandon
* Saint-Privat-du-Dragon
* Sainte-Eugénie-de-Villeneuve
* Sainte-Marguerite
* Salzuit
* Vals-le-Chastel
* Villeneuve-d'Allier
* Vissac-Auteyrac
Canton du Creusot-1

De **Canton du Creusot-1** ass eng franséisch administrativ Andeelung am Arrondissement Autun, am Departement Saône-et-Loire an der Bourgogne-Franche-Comté.

## Gemengen am Kanton
* en Deel vum Creusot
* Montcenis
* Torcy
Al-Farghani

Den Abul-Abbas Ahmad ibn Muhammad ibn Kathir **al-Farghani**, latäin: **Alfraganus**, a gestuerwen no 861, war e perseschen Astronom vum 9. Joerhonnert.

Den al-Farghani staamt aus dem Ferganadall an Zentralasien, warscheinlech aus der Stad Quva, en huet awer haaptsächlech zu Bagdad um Haff vum Kalif al-Ma'mun gelieft. Am islamesche Kulturberäich war hien ënner dem Numm *Hosib* (Mathematiker) a *Munadschim ar-Rais* (Haaptastronom) bekannt, an Europa mat der laténgescher Form *Alfraganus*. Hie war Astronom an Ingenieur um Kalifenhaff zu Bagdad a spéider an Egypten, wou hien d'Aarbechten um Nilometer vu Roda geleet huet.

Am Optrag vu sengem Kalif hat de Farghani eng Berechnung vum Äerdëmfang gemaach. Fir 2° vum Äerdëmfang z'ermëttelen, hat hien d'Dénger vum Kalif 224&nbsp;km Wüst per Hand vermoosse gelooss. Hie konnt domat den Äerdëmfang mat 99&nbsp;% Genauegkeet berechnen. Ausserdeem war hie mat de Berechnunge vum *Almagest* vum Claudius Ptolemäus weidergefuer an hien hat versicht, den Äerdduerchmiesser an d'Distanz vun de Planéiten z'ermëttelen. Seng *Elementer vun der Himmelsfuerschung* goufen op Latäin iwwersat.

De Moundkrater Alfraganus gouf no him genannt.

## Kuckt och

## Um Spaweck
* Muhammedis Fil. Ketiri Ferganensis, qui vulgo Alfraganus dicitur, Elementa Astronomica: arabice & latine cum notis ad res exoticas sive orientales, quae in iis occurrunt. Opera bei e-rara
Surfen

**Surfen** (vum Englesche *surf* - "Wellen, Brandung") ass e Waassersport bei deem ee sech, andeems een op engem längelzege Briet (engem Surfbriet) steet, iwwer Waasser virubeweegt, andeems ee sech mam Briet glëtsche léisst. Ursprénglech huet een dofir d'Well fir sech ausgenotzt (e méi alen däitsche Synonym ass *Wellenreiten*).

Méi spéit gouf de Wand als Undriff fir d'Glëtsche mam Briet entdeckt: duerch e Seegel dat mat engem beweegleche Mast um Briet montéiert ass (*[[Wandsurfen]]*) oder duerch eng Zort Draach, deem seng Schnéier vum *Surfer* gehale ginn (*[[Kitesurfen]]*; vun  *kite* - "Draach").

De Begrëff *"Surfen"* gëtt zanter der Populariséierung vum Internet och gebraucht, fir d'Duerchklicke vun enger Websäit op déi aner ze bezeechnen.

## Surfe bei den Olympesche Spiller
Surfe war fir d'éischt bei den Olympesche Spiller 2020 zu Tokio mat jee enger Dammen- an Härekompetitioun mat jeeweils 20 Athleeten zougelooss. Wéinst der weltwäiter COVID-19-Pandemie waren d'Spiller méi spéit, op d'Period vum 23. Juli bis den 8. August 2021 geréckelt ginn. Wéi op de meeschten internationale Kompetitioune goufe Shortboards benotzt.

De Brasilianer Italo Ferreira gouf den éischten Olympesche Champion an dësem Sport. Bei den Dammen huet d'US-Amerikanerin Carissa Moore vun Hawaii d'Goldmedail gewonnen.

## Kuckt och

## Um Spaweck

* Informatiounen iwwer d'Surfen op der Internetsäit vun den Olympesche Spiller 2024 zu Paräis
Frank Colabianchi

De **Frank Colabianchi**, gebuer de 27. Oktober 1962 an der Stad Lëtzebuerg, ass e lëtzebuergesche Politiker (DP).

No senger Première huet hien zu Montpellier ee Joer Droit studéiert ier en du gewiesselt huet fir um ISERP eng Ausbildung als Schoulmeeschter ze maachen. Hien huet zanter 1984 am Enseignement geschafft a war vum 15. September 2010 bis ... *Directeur adjoint* vum Lycée classique de Diekirch.

Hie koum 1990 an de Gemengerot vu Bartreng, wou en no de Walen 1999 Schäffe gouf, an 2009 zum Buergermeeschter ernannt gouf. Bei de Gemengewale vun 2011 an 2017 gouf hien an dëser Funktioun confirméiert.
Am Januar 2022 huet hien ugekënnegt. op den 1. Mäerz dat Joer als Buergermeeschter opzehalen. D'Monique Smit-Thijs gouf seng Nofollgerin. Bei de Gemengewale vum 11. Juni 2023 gouf d'Monique Smit-Thijs als Buergermeeschtesch confirméiert, de Frank Colabianchi gouf Schäffen.

Den 1. Februar 2018 ass hie fir d'Anne Brasseur, déi op hiert Deputéiertemandat verzicht huet, als Nächstgewielte vun der DP-Lëscht am Bezierk Zentrum, an d'Chamber nogeréckelt. No de Chamberwale vum 14. Oktober 2018 ass hien de 6. Dezember fir de Xavier Bettel, dee Premierminister gouf, 'nogeréckelt'.

De Frank Colabianchi ass bestuet a Papp vun zwéi Jongen.

## Gielercher

* Commandeur vum Ordre de Mérite du Grand-Duché de Luxembourg (Promotioun 2023)

## Um Spaweck
* Pol Schock, Der Volkspolitiker am Luxemburger Wort an op wort.lu vum 1. Februar 2018.
Delambre (Moundkrater)

Den **Delambre** ass en Aschlagkrater op der viischter Moundsäit westlech vum Mare Tranquillitatis, ëstlech vun de béiden opfällege Krateren Theon Senior an Theon Junior, nordwestlech vum Krater Hypatia.

De Kraterrand ass ausgekielt an den Zentrum huet konzentresch Rutschspueren.

De Krater gouf 1935 vun der I.A.U. nom franséischen Astronom Jean-Baptiste Joseph Delambre genannt.

## Um Spaweck
* Moundkaart 78: De Krater Delambre läit uewen an der Mëtt
Zöllner (Moundkrater)

Den **Zöllner** ass en Aschlagkrater op der viischter Moundsäit, westlech vum Sinus Asperitatis. Am Norde läit dee méi klenge Krater Alfraganus an am Nordwesten zeechent sech den ovale Krater Krater Taylor of. Südëstlech läit de Krater Kant.

De Kraterrand vum *Zöllner* ass en onreegelméissegen Oval mat der gréisster Ausdeenung an Nord-Süd-Richtung. D'Kraterwand ass niddreg an ofgedroen. Um südëstlechen Enn schléisst sech eng verzerrt, kraterähnlech Déift un. De schmuele Kraterbuedem huet en zentrale Bierg.

D'Landeplaz vun Apollo 16 läit zirka 80 Kilometer west-südwestlech vum Kraterrand.

## Um Spaweck
* Krater Zöllner am "Digital Lunar Orbiter Photographic Atlas of the Moon"
* Moundkaart 78: D'Zöllnerkrateren leien an der Mëtt
Torricelli (Moundkrater)

Den **Torricelli** ass en Aschlagkrater op der viischter Moundsäit op der donkelgroer Basaltfläch vum Sinus Asperitatis, nërdlech vum Krater Theophilus a südlech vum Krater Maskelyne.

Den onreegelméisseg geformte Krater läit bannenzeg vum Niewekrater *Torricelli R*, deen allerdéngs nëmmen nach a Spueren erhalen ass.

De Krater gouf 1935 vun der I.A.U. nom italieenesche Physiker a Mathematiker Evangelista Torricelli genannt.

## Um Spaweck
* Torricelli op The-Moon Wiki
* Moundkaart 78: De Krater Torricelli läit uewe riets
Theon Senior (Moundkrater)

Den **Theon Senior** ass en Aschlagkrater op der viischter Moundsäit nordwestlech vum Krater Delambre a südlech vum Krater D'Arrest. Hie bilt zesumme mam Krater Theon Junior deen a süd-südëstlecher Richtung läit eng Zwillingskoppel.

Den *Theon Senior* ass kreesronn a schosselfërmeg. Um Fouss vu senge géie bannenzege Wänn läit e klenge Kraterbuedem. De Krater huet nëmme minimal Erosiounsspueren a schéngt nach relativ jonk ze sinn.

## Um Spaweck
* Krater Theon Senior am "Digital Lunar Orbiter Photographic Atlas of the Moon"
* Moundkaart 78: De KraterTheon Senior läit uewe lénks
Carlo Biever

De **Carlo Biever** ass e lëtzebuergeschen Handballspiller.

1969 war de Biever fir d'éischt am Kader vun der lëtzebuergescher Härenhandballnationalekipp. Hien huet 12-mol an der Nationalekipp gespillt an dobäi 7 Goler geschoss.

## Kuckt och
Jos Biever

De **Jos Biever**, gebuer den 3. August 1963, ass e lëtzebuergeschen Handballspiller.

1982 war de Biever fir d'éischt am Kader vun der lëtzebuergescher Härenhandballnationalekipp. Hien huet 9-mol an der Nationalekipp gespillt an dobäi 4 Goler geschoss.

Hie war e Spiller vum HB Red Boys Déifferdeng.

## Kuckt och
Theon Junior (Moundkrater)

Den **Theon Junior** ass en Aschlagkrater op der viischter Moundsäit west-südwestlech vum Krater Delambre. Zesumme mam Krater Theon Senior an nord-nordwestlecher Richtung mécht hien eng Zwillingskoppel.

Den *Theon Junior* ass kreesronn a schosselfërmeg. 

De Krater ass nom griicheschen Astronom a Mathematiker Theon vun Alexandria genannt.

## Um Spaweck
* Krater Theon Junior am "Digital Lunar Orbiter Photographic Atlas of the Moon"
* Moundkaart 78: D'Krateren Theon leien uewen an der Mëtt
Maskelyne (Moundkrater)

De **Maskelyne** ass en Aschlagkrater op der viischter Moundsäit um Flaachgebitt vum Mare Tranquillitatis, nordwestlech vum Krater Censorinus.
D'Kraterform ass onreegelméisseg mat scharfem Rand, den Zentrum ass hiwweleg mat Rutschspueren.

De Krater gouf 1935 vun der I.A.U. nom engleschen Haffastronom Nevil Maskelyne genannt.

## Um Spaweck
* Maskelyne op The-Moon Wiki
* Moundkaart 61: De Krater Maskelyne läit lénks ënnen
Censorinus (Moundkrater)

De **Censorinus** ass en ganz klengen, awer opfälleg hellen Aschlagkrater op der viischter Moundsäit an der Géigend vum Moundequator, um südleche Rand vum Mare Tranquillitatis, südëstlech vum Krater Maskelyne.
Ëstlech läit de méi grousse Niewekrater *Censorinus A*.

De Krater gouf 1935 vun der I.A.U. nom réimesche Schrëftsteller Censorinus benannt.

## Um Spaweck
* Moundkaart 79: de Krater Censorinus läit uewe Mëtt lénks
Bimmermann

**Bimmermann** ass de Familljennumm vun ë.&nbsp;a. follgende Persounen:
* Caesar Bimmermann (1821–1890), en däitsche Moler.
* Marc Bimmermann, e lëtzebuergeschen Handballspiller.
* Tom Bimmermann (* 1971), e lëtzebuergesche Komponist.
Marc Bimmermann

De **Marc Bimmermann** ass e lëtzebuergeschen Handballspiller.

1988 war de Bimmermann fir d'éischt am Kader vun der lëtzebuergescher Härenhandballnationalekipp. Hien huet 11-mol an der Nationalekipp gespillt an dobäi 4 Goler geschoos.

## Kuckt och